Súťažné podklady

(ďalej aj ako „**súťažné podklady**“)

obchodná VEREJNÁ SÚŤAŽ

realizovaná postupom podľa ustanovenia § 281 a nasl. zákona č. 513/1991 Zb. Obchodný zákonník v znení neskorších predpisov (ďalej aj ako „**Obchodný zákonník**“)

(obchodná verejná súťaž ďalej aj ako „**Súťaž**“)

/stavebné práce/

REKONŠTRUKCIA ZDROJOV TEPLA SPOLOČNOSTI MPBH ŠAMORÍN S OHĽADOM NA PLNENIE PODMIENOK ÚČINNÉHO CZT

(ďalej aj ako „**Zákazka**“)

evidenčné číslo Súťaže:

1/2024

V Šamoríne, dňa 24.10.2024

|  |  |
| --- | --- |
| Súťažné podklady schvaľuje: | Ing. Alexander Kürthy |

[ČASŤ A. Pokyny pre navrhovateľov 4](#_Toc180600022)

[Oddiel I. Všeobecné ustanovenia, podmienky a informácie 4](#_Toc180600023)

[**Úvodné ustanovenia a vymedzenie pojmov** 4](#_Toc180600024)

[**1** **Identifikácia vyhlasovateľa** 4](#_Toc180600025)

[**2** **Predmet zákazky** 4](#_Toc180600026)

[**3** **Komplexnosť dodávky** 5](#_Toc180600027)

[**4** **Zdroj finačných prostriedkov** 5](#_Toc180600028)

[**5** **Zmluva** 5](#_Toc180600029)

[**6** **Miesto a Lehota realizácie predmetu zákazky** 5](#_Toc180600030)

[**7** **Oprávnení navrhovatelia** 6](#_Toc180600031)

[**8** **Zábezpeka** 6](#_Toc180600032)

[**9** **Obhliadka miesta realizácie predmetu zákazky** 8](#_Toc180600033)

[**10** **komunikácia, dôvernosť informácii A SPôSOB PREDLOžENIA PONUKY** 8](#_Toc180600034)

[**11** **Vysvetľovanie a doplnenie súťažných podkladov, Úprava podmienok súťaže** 9](#_Toc180600035)

[Oddiel II. Príprava návrhu 9](#_Toc180600036)

[**12** **Jazyk návrhu** 9](#_Toc180600037)

[**13** **vyhotovenie a predloženie návrhu** 10](#_Toc180600038)

[**14** **obsah návrhov** 10](#_Toc180600039)

[**15** **Variantné riešenie** 11](#_Toc180600040)

[**16** **Platnosť návrhov a lehota viazanosti návrhov** 11](#_Toc180600041)

[**17** **Náklady na návrhy** 11](#_Toc180600042)

[Oddiel III. predloženie návrhu 11](#_Toc180600043)

[**18** **Miesto a lehota na predkladanie návrhov** 11](#_Toc180600044)

[**19** **stiahnutie a zmena predloženého návrhu a predloženie nového návrhu** 11](#_Toc180600045)

[Oddiel IV. Otváranie a hodnotenie návrhov 11](#_Toc180600046)

[**20** **Otváranie návrhov** 11](#_Toc180600047)

[**21** **vysvetľovanie a vyhodnocovanie návrhov** 11](#_Toc180600048)

[**22** **INFORMáCIA O POSTUPE PRI Rokovaní o návrhoch** 12](#_Toc180600049)

[Oddiel VIII. Prijatie návrhu a uzavretie zmluvy 13](#_Toc180600050)

[**23** **Informácia o výsledku hodnotenia ponúk** 13](#_Toc180600051)

[**24** **súčinnosť a uzavretie zmluvy** 13](#_Toc180600052)

[25 **Ďalšie** **podmienky súťaže** 14](#_Toc180600053)

[ČASŤ B. Opis predmetu zákazky 15](#_Toc180600054)

[**1** **Základný účel obstarania predmetu zákazky** 15](#_Toc180600055)

[**2** **Požiadavky na rozsah realizácie predmetu zákazky** 15](#_Toc180600056)

[**3** **Súvisiace plnenia** 17](#_Toc180600057)

[**4** **Základný opis východiskového stavu** 17](#_Toc180600058)

[ČASŤ C. Spôsob určenia ceny 19](#_Toc180600059)

[**1** **Stanovenie ceny za predmet zákazky** 19](#_Toc180600060)

[Časť D. Podmienky účasti 20](#_Toc180600061)

[**1** **Osobné postavenie** 20](#_Toc180600062)

[**2** **Ekonomické a finančné postavenie** 21](#_Toc180600063)

[**3** **Technická a odborná spôsobilosť** 22](#_Toc180600064)

[ČASŤ E. Obchodné podmienky 24](#_Toc180600065)

[**1.** **Podmienky uzatvorenia zmluvy** 24](#_Toc180600066)

[Časť F. Kritériá hodnotenia návrhov 25](#_Toc180600067)

[**1** **Kritéria na vyhodnotenie návrhov** 25](#_Toc180600068)

[Prílohy A 26](#_Toc180600069)

[Príloha C.1: Návrh navrhovateľa na plnenie kritéria – Cenová tabuľka 27](#_Toc180600070)

[Príloha D.1: Zoznam stavebných prác (vzor) 28](#_Toc180600071)

[Príloha D.2: Vyhlásenie experta (vzor) 30](#_Toc180600072)

[Príloha D.2: Vyhlásenie experta (vzor) 31](#_Toc180600073)

[Príloha D.2: Vyhlásenie experta (vzor) 32](#_Toc180600074)

[Príloha D.2: Vyhlásenie experta (vzor) 33](#_Toc180600075)

[Príloha E.1: Vzor zmluvy 34](#_Toc180600076)

[Príloha E.2: Vzor zmluvy 35](#_Toc180600077)

# **ČASŤ A. Pokyny pre navrhovateľov**

## Oddiel I. Všeobecné ustanovenia, podmienky a informácie

## **Úvodné ustanovenia a vymedzenie pojmov**

### Postup výberu dodávateľa stavebných prác, ktoré sú predmetom tejto Zákazky sa riadi ustanoveniami § 281 a nasl. Obchodného zákonníka. Táto Súťaž nepodlieha postupom podľa zákona č. 343/2015 Z. z. o verejnom obstarávaní a zmene a doplnení niektorých zákonov (ďalej aj ako „**ZVO**“) a postupy a pojmy používané v týchto súťažných podkladoch nie je možné považovať za pojmy a postupy podľa ZVO.

## **Identifikácia vyhlasovateľa**

### Názov: **MPBH ŠAMORÍN, s.r.o.**

### Sídlo: Veterná 23/D, 931 01 Šamorín

### Štatutárny orgán: Ing. Alexander Kürthy

### IČO: 36 261 611

### DIČ: 2021833583

### IČ DPH: SK 2021833583

### Spoločnosť zapísaná v Obchodnom registri Okresného súdu Trnava, oddiel: Sro, Vložka číslo: 14977/T

### (ďalej aj ako „**Vyhlasovateľ**“)

### Subjekt zabezpečujúci proces Súťaže:

### Obchodné meno: **Tatra Tender s.r.o.**

### Sídlo: Krčméryho 16, 811 04 Bratislava, Slovenská republika

### Štatutárny zástupca: Mgr. Vladimír Oros, konateľ

### IČO: 44 119 313

### Spoločnosť zapísaná v Obchodnom registri Mestského súdu Bratislava I, oddiel: Sro, vložka číslo: 51980/B

### Email: sp@tatratender.sk

### Tel: 0911566378

## **Predmet zákazky**

### Kód podľa spoločného slovníka obstarávania (CPV):

45000000-7 Stavebné práce

Súvisiace práce:

45231112-3 Inštalácia potrubného systému

45232140-5 Stavebné práce na hlavnom potrubí miestneho vykurovania

45232142-9 Stavebné práce na výmenníkových staniciach

45232220-0 Stavebné práce na rozvodniach

45251150-7 Stavebné práce na chladiacich vežiach

45251200-3 Stavebné práce na teplárňach

45251220-9 Stavebné práce na kogeneračných zariadeniach

45255400-3 Montážne práce

45300000-0 Stavebno-inštalačné práce

45333000-0 Inštalovanie plynovej prípojky s príslušenstvom

45350000-5 Mechanické inštalácie

45259300-0 Opravy a údržba teplární

50531200-8 Služby na údržbu plynových zariadení

50532300-6 Opravy a údržba generátorov

### Predmetom tejto zákazky je súbor opatrení a služieb zameraných na zabezpečenie rekonštrukcie tepelného zdroja K1 tak, aby tento spĺňal parametre účinného centralizovaného systému zásobovania teplom (spolu ďalej aj ako „**Predmet Zákazky**“).

### Doba realizácie predmetu zákazky je doba potrebná na prípravu a realizáciu rekonštrukcie a zahŕňa aj ďalších (10) rokov, počas ktorých sa poskytuje servis a obstarávateľ spláca cenu za predmet zákazky.

### Cenu za predmet zákazky bude obstarávateľ platí počas (10) rokov od ukončenia rekonštrukcie formou mesačných splátok, pričom podrobnejšie sú platobné podmienky upravené v návrhu zmluvy, ktorá bude výsledkom obstarávania.

### Bližšie vymedzenie Predmetu Zákazky je uvedené v Časti B. Opis Predmetu Zákazky týchto súťažných podkladov.

## **Komplexnosť dodávky**

### Navrhovateľ predloží svoj návrh na celý Predmet Zákazky.

## **Zdroj finačných prostriedkov**

### Vyhlasovateľ má v úmysle financovať Predmet zákazky z vlastných zdrojov formou pravidelných mesačných splátok počas obdobia 120 mesiacov.

### Vyhlasovateľ bude financovať predmet zákazky v súlade s návrhmi zmlúv, ktoré tvoria prílohy Časti E. Obchodné podmienky tejto Výzvy.

## **Zmluva**

### Výsledkom tejto Súťaže bude uzatvorenie:

### pre časť **rekonštrukcia** - zmluvy dielo podľa § 536 a nasl. Obchodného zákonníka (ďalej len ako „**ZoD**“ alebo „**Zmluva o dielo**“) a

### pre časť **servis** - servisná zmluva podľa § 269 a nasl. Obchodného zákonníka (ďalej len ako „**Servisná zmluva**“)

### medzi úspešným navrhovateľom (zhotoviteľom) a vyhlasovateľom (objednávateľom) na základe vyhodnotenia ponúk.

### Záväzné vzory zmlúv sú uvedené v Časti E. Obchodné podmienky týchto Súťažných podkladov. Zmluvy uzatvorené s úspešným navrhovateľom budú zodpovedať podmienkam stanoveným v týchto Súťažných podkladoch a ponuke úspešného navrhovateľa.

## **Miesto a Lehota realizácie predmetu zákazky**

### Miesto plnenia Predmetu Zákazky: kotolňa K1, Veterná 23, Šamorín

### Doba realizácie Predmetu zákazky bude:

1. do 8 mesiacov odo dňa prevzatia staveniska navrhovateľom (časť rekonštrukcia);
2. do 120 mesiacov od uvedenia diela do prevádzky (časť servis).

## **Oprávnení navrhovatelia**

### Návrhy môžu predkladať fyzické, právnické osoby alebo skupina dodávateľov (fyzických alebo právnických osôb), vystupujúcich voči Vyhlasovateľovi spoločne (ďalej aj ako „**Skupina dodávateľov**“).

### V prípade, ak je navrhovateľom skupina, takýto navrhovateľ je povinný predložiť doklad podpísaný všetkými členmi skupiny o určení vedúceho člena oprávneného konať v mene ostatných členov skupiny v tejto Súťaži. V prípade, ak bude návrh skupiny dodávateľov vyhodnotený ako úspešný, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

## **Zábezpeka**

### Vyhlasovateľ vyžaduje na zabezpečenie návrhu zloženie zábezpeky vo výške **50 000,00 EUR** (slovom: euro) podľa tohto článku (ďalej aj ako „**Zábezpeka**“).

### Zábezpeku je možné zložiť nasledovnými spôsobmi:

#### Poskytnutie bankovej záruky za navrhovateľa

Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do skončenia Lehoty viazanosti ponúk t. j. do 31. 12. 2024. Z bankovej záruky vystavenej bankou musí ďalej vyplývať, že banka uspokojí veriteľa (Vyhlasovateľa) za dlžníka (navrhovateľa) v prípade prepadnutia jeho Zábezpeky v prospech Vyhlasovateľa podľa podmienok uvedených v bode 8.5 (podmienky prepadnutia Zábezpeky) tejto časti SP. Banka sa musí bezpodmienečne zaviazať zaplatiť na účet Vyhlasovateľa pohľadávku krytú bankovou zárukou do 7 dní po doručení výzvy Vyhlasovateľa na jej zaplatenie. Banková záruka vzniká dňom písomného vyhlásenia banky a Zábezpeka vzniká doručením záručnej listiny Vyhlasovateľovi. **Záručná listina musí byť predložená ako originál dokumentu (notársky overená kópia záručnej listiny nie je postačujúca).**

Banková záruka zanikne:

#### plnením banky vo výške Zábezpeky, ktoré banka poskytla za navrhovateľa v prospech Vyhlasovateľa,

#### odvolaním bankovej záruky navrhovateľa na základe písomného oznámenia (súhlasu Vyhlasovateľa) doručeného navrhovateľovi,

#### uplynutím doby platnosti bankovej záruky, ak si Vyhlasovateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny. Ak bankovú záruku poskytne zahraničná banka, ktorá nemá pobočku na území Slovenskej republiky, banková záruka vyhotovená zahraničnou bankou v inom ako štátnom jazyku, musí byť zároveň doložená úradným prekladom do slovenského jazyka.

#### zrušením tejto Súťaže zo strany Vyhlasovateľa.

#### Poskytnutím poistenia záruky za navrhovateľa

Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je navrhovateľ a oprávnenou osobou z poistnej zmluvy je Vyhlasovateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky, minimálne do uplynutia lehoty viazanosti ponúk (resp. predĺženej lehoty viazanosti), t.j. do 31.12.2024. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (Vyhlasovateľa) za poisteného (navrhovateľa) v prípade prepadnutia jeho Zábezpeky v prospech Vyhlasovateľa podľa podmienok uvedených v bode 8.5 (podmienky prepadnutia Zábezpeky) tejto časti SP. Poisťovňa predĺži platnosť poistenia záruky v prípade, že bola lehota viazanosti ponúk predĺžená. Poisťovňa sa musí bezpodmienečne a neodvolateľne zaviazať zaplatiť na účet Vyhlasovateľa pohľadávku krytú poistením záruky na základe prvej výzvy Vyhlasovateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (navrhovateľom) a zábezpeka vzniká doručením dokladu vystaveného poisťovňou o poistení záruky Vyhlasovateľovi. V prípade poskytnutia zábezpeky formou poistenia záruky, navrhovateľ predloží doklad vystavený poisťovňou **vo forme originálu dokumentu (notársky overená kópia nie je postačujúca).**

#### Zložením finančných prostriedkov na bankový účet Vyhlasovateľa

V prípade zloženia finančných prostriedkov na bankový účet Vyhlasovateľa musia byť zložené na účet:

Banka: VÚB a.s.

IBAN kód: SK49 0200 0000 0018 4298 3351

SWIFT: SUBASKBX

Názov banky: Všeobecná úverová banka a.s.

Variabilný symbol: [*navrhovateľ doplní svoje IČO*]

Finančné prostriedky musia byť pripísané na účet Vyhlasovateľa najneskôr v deň uplynutia Lehoty na predkladanie ponúk.

### Ak nebude platná banková záruka, resp. poistenia záruky súčasťou ponuky navrhovateľa, prípadne nebudú zložené finančné prostriedky na účte Vyhlasovateľa v zmysle bodu 8.2.3 vyššie, bude navrhovateľ z tejto Súťaže vylúčený. Navrhovateľ bude písomne upovedomený o vylúčení jeho návrhu zo Súťaže s uvedením dôvodu vylúčenia.

### Vyhlasovateľ uvoľní alebo vráti navrhovateľovi Zábezpeku v prípade:

#### ak navrhovateľ, resp. jeho návrh bude vylúčený z tejto Súťaže v ktoromkoľvek jej štádiu, tak do siedmich (7) dní odo dňa kedy bolo navrhovateľovi doručené oznámenie o vylúčení zo Súťaže,

#### úspešného navrhovateľa do siedmich (7) dní odo dňa podpisu zmluvy s úspešným navrhovateľom,

#### ak navrhovateľ nepredloží Finálny návrh v druhom kole Súťaže, tak do siedmich dní odo dňa uplynutia Lehoty na predkladanie Finálnych návrhov, a

#### v prípade zrušenia tejto Súťaže, tak do siedmich (7) dní odo dňa zrušenia tejto Súťaže.

### Zábezpeka prepadne v prospech Vyhlasovateľa:

#### ak navrhovateľ odstúpi od svojej ponuky v Lehote viazanosti návrhov , alebo

#### ak navrhovateľ neposkytne riadnu súčinnosť na uzavretie zmluvy alebo odmietne uzavrieť zmluvu s Vyhlasovateľom.

## **Obhliadka miesta realizácie predmetu zákazky**

### **Navrhovateľ je povinný vykonať fyzickú obhliadku skutočného stavu za účasti zodpovedného zamestnanca Vyhlasovateľa. Návrh predložený subjektom, ktorý neabsolvoval obhliadku bude zo súťaže vylúčený.** V prípade Skupiny dodávateľov postačí ak obhliadku absolvuje aspoň jeden člen.

### **Obhliadku je možné vykonať najneskôr 6 pracovných dní pred uplynutím lehoty na predkladanie návrhov.**

### **Po absolvovaní obhliadky budú navrhovateľom poskytnuté podklady s podrobnejšími technickými údajmi, potrebnými na vypracovanie návrhov. Navrhovateľ zašle žiadosť o poskytnutie technických údajov spolu s potvrdením o vykonaní obhliadky prostredníctvom systému JOSEPHINE.**

### Náklady spojené s obhliadkou miesta skutočného stavu pripravovaného objektu znášajú navrhovatelia.

### Navrhovatelia, ktorí majú záujem o vykonanie obhliadky, si termín a miesto obhliadky dohodnú na základe telefonického dohovoru s kontaktnou osobou pre účely obhliadky:

### Ing. Alexander Kürthy, tel: 031-562 4465, e-mail: [mpbhsamorin@mpbhsamorin.sk](mailto:mpbhsamorin@mpbhsamorin.sk)

## **komunikácia, dôvernosť informácii A SPôSOB PREDLOžENIA PONUKY**

### Poskytovanie vysvetlení, odovzdávanie podkladov a komunikácia medzi Vyhlasovateľom /záujemcami a navrhovateľmi sa bude uskutočňovať v štátnom (slovenskom) jazyku.

### Vyhlasovateľ bude pri komunikácii s navrhovateľmi, resp. záujemcami, postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi Vyhlasovateľom a navrhovateľom, resp. záujemcami, počas celého procesu Súťaže.

### Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>).

### Minimálne technické požiadavky na používanie systému sú dostupné na webovom sídle portálu JOSEPHINE (<http://files.nar.cz/docs/josephine/sk/Technicke_poziadavky_sw_JOSEPHINE.pdf>.

### Na bezproblémové používanie systému JOSEPHINE je nutné používať jeden z podporovaných internetových prehliadačov:

### - Microsoft Internet Explorer verzia 11.0 a vyššia,

### - Mozilla Firefox verzia 13.0 a vyššia,

### - Google Chrome alebo

### - Microsoft Edge.

### Pri komunikácii prostredníctvom systému JOSEPHINE sa považuje akákoľvek elektronická správa za doručenú okamihom jej odoslania prostredníctvom systému JOSEPHINE

### Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s navrhovateľmi, ktorá bude realizovaná prostredníctvom systému JOSEPHINE, bude zasielaná na záujemcom/navrhovateľom určený kontaktný email (zadaný pri registrácii do systému JOSEPHINE).

### Vyhlasovateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie návrhov. Vyhlasovateľ bude všetky dokumenty uverejňovať ako elektronické dokumenty v príslušnej časti zákazky v systéme JOSEPHINE (ďalej len „**Profil**“).

### V prípade, ak navrhovateľ v návrhu predkladá informácie o osobách, ktoré majú povahu osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „**ZoOÚ**“), je zodpovedný za to, a predložením návrhu potvrdzuje, že v rozsahu, v akom to predpisuje ZoOÚ si od všetkých dotknutých osôb, ktorých osobné údaje sú obsiahnuté v jeho návrhu, zabezpečil všetky potrebné súhlasy so spracovaním osobných údajov za účelom predloženia jeho návrhu a poučil všetky dotknuté osoby o spôsobe a rozsahu spracovania ich osobných údajov na účel predloženia návrhu. Zároveň navrhovateľ predložením návrhu potvrdzuje, že všetky dotknuté osoby mu udelili svoj súhlas na to, aby tieto osobné údaje boli poskytnuté a aby ich ďalej za deklarovaným účelom spracovával Vyhlasovateľ.

### Akékoľvek dokumenty, ktoré budú navrhovateľom poskytnuté ako súčasť súťažných podkladov, Vyhlasovateľ označuje za dôverné. Navrhovateľ vo vzťahu k týmto dokumentom nie je oprávnený vytvárať kópie, reprodukcie, nebude ich rozširovať ani poskytovať ďalším osobám okrem prípadu, ak je to nevyhnutné za účelom predloženia jeho návrhu. V takom prípade navrhovatelia musia zabezpečiť, aby všetky tretie osoby, ktorým sa informácie o Súťaži poskytnú, zachovali dôvernosť informácií, materiálov, špecifikácií alebo ďalších dokumentov, a aby ich neposkytli tretím osobám s výnimkou, ako je uvedená vyššie.

## **Vysvetľovanie a doplnenie súťažných podkladov, Úprava podmienok súťaže**

### V prípade potreby vysvetliť alebo objasniť informácie uvedené v týchto súťažných podkladoch prípadne inej sprievodnej dokumentácii, môže ktorýkoľvek z navrhovateľov zaslať žiadosť o ich vysvetlenie spôsobom uvedeným v bode 10.2 týchto súťažných podkladov.

### Odpoveď na každú riadne a včas doručenú žiadosť o vysvetlenie Vyhlasovateľ poskytne bezodkladne po jej doručení, najneskôr však tri (3) dni pred uplynutím lehoty na predkladanie návrhov. Odpoveď Vyhlasovateľ doručí každému známemu navrhovateľovi prostredníctvom JOSEPHINE.

### Za včas doručenú žiadosť o vysvetlenie sa považuje žiadosť doručená v súlade s bodom 11.1 vyššie najneskôr šesť (6) dní pred lehotou na predkladanie návrhov.

### Vyhlasovateľ si vyhradzuje právo do okamihu uplynutia lehoty na predkladanie návrhov upravovať podmienky Súťaže. V prípade, ak dôjde k úprave podmienok, Vyhlasovateľ aktualizované znenie súťažných podkladov zverejní ako elektronický dokument prostredníctvom JOSEPHINE a v závislosti od povahy vykonanej zmeny primerane predĺži lehotu na predkladanie návrhov.

## Oddiel II. Príprava návrhu

## **Jazyk návrhu**

### Návrhy, doklady a dokumenty v nich predložené sa predkladajú v slovenskom jazyku alebo v českom jazyku.

### Ak je doklad alebo dokument vyhotovený v inom ako slovenskom alebo českom jazyku, predkladá sa spolu s jeho prekladom do slovenského jazyka. Ak sa zistí rozdiel v ich obsahu, rozhodujúci je preklad do slovenského jazyka. V prípade ak bude mať Vyhlasovateľ pochybnosti o pravdivosti údajov v preklade, môže vyzvať navrhovateľa o predloženie úradne preložených dokumentov.

## **vyhotovenie a predloženie návrhu**

### Navrhovateľ predkladá návrh v elektronickej podobe spôsobom uvedeným v bode 10.2 týchto súťažných podkladov, a to v lehote na predkladanie návrhov podľa bodu 18.3 týchto súťažných podkladov a podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.

### Vyhlasovateľ vylúči navrhovateľa, ak

#### nedodržal určený spôsob komunikácie, alebo

#### obsah jeho návrhu nie je možné sprístupniť.

### Požiadavka Vyhlasovateľa na doklady, dokumenty a ďalšie písomnosti, ktoré musia byť predložené v návrhu je uvedená v bode 14 týchto súťažných podkladov.

## **obsah návrhov**

### Súčasťou návrhu musia byť nasledovné informácie / dokumenty:

1. Príloha č. A.1 - Úvodný list ponuky (vzor),
2. Príloha č. A.2 - Súhlas navrhovateľa s podmienkami obstarávania (vzor),
3. Príloha č. A.3 - Čestné vyhlásenie o neprítomnosti konfliktu záujmov (vzor),
4. Príloha č. A.4 - Čestné vyhlásenie o vytvorení skupiny dodávateľov (vzor),
5. Príloha č. A.5 - Splnomocnenie vedúceho člena skupiny dodávateľov (vzor),
6. Príloha č. A.6 - Potvrdenie o vykonaní obhliadky,
7. Podrobný návrh technického prevedenia rekonštrukcie tepelného zdroja K1 v súlade s návrhom navrhovateľa v zmysle podmienok uvedených v týchto súťažných podkladoch, ktorý bude tvoriť prílohu Zmluvy o Dielo,
8. Podrobná špecifikácia termínov servisných prehliadok, plán servisu s uvedením údržbárskych prác vyžadovaných od obsluhy (Vyhlasovateľa), a špecifikáciou servisných úkonov Navrhovateľa, ako aj cenník servisných služieb (hodinová sadzba mechanika, hlavného technika) a cestovných nákladov, ktorý bude tvoriť prílohu Servisnej zmluvy,
9. Príloha č. C.1 – Návrh na plnenie kritérií vo formáte .xls/.xlsx (excel),
10. Doklady a dokumenty preukazujúce splnenie podmienok účasti požadované podľa časti D. Podmienky účasti týchto súťažných podkladov,

### Každá z vyššie uvedených častí návrhu musí byť v prípade:

#### dokumentu vydaného navrhovateľom - **podpísaná navrhovateľom**, jeho štatutárnym zástupcom alebo iným písomne splnomocneným zástupcom navrhovateľa, ktorý je oprávnený konať za navrhovateľa v záväzkových vzťahoch tu opísaných,

#### dokumentu, ktorý navrhovateľ nevydáva - **podpísaná treťou osobou**, ktorá ho vydáva, resp. jej štatutárnym zástupcom alebo iným ňou splnomocneným zástupcom,

### **naskenovaná** (odporúčaný formát je „PDF“) a **zaslaná** elektronicky spôsobom uvedeným v bode 10 tejto časti súťažných podkladov.

### Všetky doklady a dokumenty tvoriace obsah návrhu, požadované v týchto súťažných podkladoch, musia byť k termínu predloženia návrhu platné a aktuálne.

### V prípade, že navrhovateľ vo svojom návrhu nepredloží všetky doklady uvedené v tomto článku alebo doklady nebudú spĺňať náležitosti ustanovené v tomto článku, navrhovateľ bude zo Súťaže vylúčený.

## **Variantné riešenie**

### Neumožňuje sa predložiť variantné riešenie.

## **Platnosť návrhov a lehota viazanosti návrhov**

### Návrhy zostávajú platné počas lehoty viazanosti návrhov stanovenej do **31.12.2024.**

### V prípade potreby predĺženia postupu tejto Súťaže z objektívnych príčin bude lehota viazanosti návrhov primerane predĺžená. Akékoľvek predpokladané predĺženie bude navrhovateľom písomne oznámené.

## **Náklady na návrhy**

### Všetky výdavky spojené s prípravou a predložením návrhov v rámci tejto Súťaže znášajú navrhovatelia bez finančného nároku voči Vyhlasovateľovi.

## Oddiel III. predloženie návrhu

## **Miesto a lehota na predkladanie návrhov**

### Návrhy sa predkladajú v súlade s podmienkami bodu 13 tejto časti súťažných podkladov.

### Lehota na predkladanie návrhov uplynie: **26.11.2024 o 10:00 hod.** miestneho času.

## **stiahnutie a zmena predloženého návrhu a predloženie nového návrhu**

### Navrhovateľ môže predložený návrh stiahnuť, resp. nahradiť do uplynutia lehoty na predkladanie návrhov podľa bodu 18.3 tejto časti súťažných podkladov.

## Oddiel IV. Otváranie a hodnotenie návrhov

## **Otváranie návrhov**

### Otváranie návrhov sa uskutoční bez účasti navrhovateľov.

## **vysvetľovanie a vyhodnocovanie návrhov**

### Vyhodnotenie návrhov bude pozostávať z hodnotenia návrhov na základe kritéria na hodnotenie návrhov, vyhodnotenia ostatných častí návrhov z hľadiska splnenia požiadaviek na predmet zákazky a z vyhodnotenia splnenia podmienok účasti (ďalej len „**vyhodnocovanie návrhov**“). Vyhodnocovanie návrhov je neverejné.

### V procese vyhodnocovania návrhov sú informácie obsiahnuté v návrhoch navrhovateľov považované za dôverné. Vyhlasovateľ a zodpovedné osoby Vyhlasovateľa nesmú v procese vyhodnocovania návrhov získané informácie zverejniť ani ich sprístupniť tretím osobám vrátane ostatných navrhovateľov, ani ich inak použiť v rozpore s podmienkami Súťaže.

### Vyhlasovateľ najprv určí poradie návrhov na základe kritéria na hodnotenie návrhov a následne vyhodnotí návrh navrhovateľa, ktorý sa umiestnil na prvom mieste v poradí. Ak dôjde k vylúčeniu tohto navrhovateľa, vyhodnotí Vyhlasovateľ návrh ďalšieho navrhovateľa v poradí tak, aby navrhovateľ umiestnený na prvom mieste v novo zostavenom poradí spĺňal všetky podmienky účasti a požiadavky na predmet zákazky.

### Vyhlasovateľ písomne požiada navrhovateľa o vysvetlenie dokladov na preukázanie splnenia podmienok účasti, ak z predložených dokladov nemožno posúdiť ich platnosť alebo splnenie podmienky účasti.

### V prípade nejasností a nejednoznačnosti pri interpretácii návrhov bude navrhovateľ bezodkladne požiadaný o predloženie riadneho vysvetlenia svojho návrhu. V prípade nejasností a nejednoznačností spôsobených zrejmými chybami v písaní a počítaní v texte návrhu a zrejmých matematických chýb, bude navrhovateľovi na základe výzvy Vyhlasovateľa umožnené vysvetliť zistené nejasnosti. Vysvetlením nemôže dôjsť k zmene návrhu.

### Lehota na vysvetlenie návrhu podľa bodov 21.4 a 21.5 vyššie je minimálne 2 pracovné dni odo dňa doručenia žiadosti, pokiaľ Vyhlasovať neurčí dlhšiu lehotu.

### Z procesu vyhodnocovania bude vylúčený návrh navrhovateľa, ak navrhovateľ v lehote na predloženie vysvetlenia nepredloží riadne vysvetlenie v súlade s bodom 21.4 vyššie alebo svojim vysvetlením zmenil svoj návrh v jeho záväznej časti.

### Vyhlasovateľ vylúči zo Súťaže navrhovateľa, ktorý:

#### nesplnil podmienky účasti,

#### predložil neplatné doklady; neplatnými dokladmi sú doklady, ktorým uplynula lehota platnosti a tento nedostatok neodstránil ani na výzvu vyhlasovateľa v určenej primeranej lehote,

#### poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti,

#### nepredložil po písomnej žiadosti podľa bodu 21.4 alebo 21.5 vysvetlenie alebo doplnenie predložených dokladov alebo návrhu v určenej lehote,

#### navrhovateľ nezložil Zábezpeku podľa určených podmienok,

#### navrhovateľ nepredložil doklady v súlade s požiadavkou podľa bodu 14.1 týchto súťažných podkladov.

### O vylúčení navrhovateľa zo Súťaže bude navrhovateľ písomne upovedomený s odôvodnením.

## **INFORMáCIA O POSTUPE PRI Rokovaní o návrhoch**

### Za účelom výberu najvhodnejších riešení Predmetu Zákazky a za účelom vylúčenia nevyhovujúcich riešení Vyhlasovateľ **môže** zvolať s každým navrhovateľom individuálne rokovanie/a o návrhoch (ďalej aj ako „**Rokovania o návrhoch**“). Ustanovenia o Rokovaniach o návrhoch sa vzťahujú na každé Rokovanie o návrhoch.

### Každé Rokovanie o návrhoch sa uskutoční v  pracovný deň určený Vyhlasovateľom. Konkrétny dátum a miesto Vyhlasovateľ navrhovateľovi oznámi najneskôr 2 dni vopred prostredníctvom systému JOSEPHINE.

### Navrhovateľ je povinný sa Rokovania o návrhoch zúčastniť. V prípade ak sa navrhovateľ Rokovania o návrhoch nezúčastní môže byť Vyhlasovateľom zo Súťaže vylúčený.

### Na spoločnom Rokovaní o návrhoch navrhovatelia odprezentujú svoj opis navrhovaného riešenia Predmetu Zákazky. Navrhovateľ je povinný vysvetliť akékoľvek nejasnosti týkajúce sa navrhovaného riešenia Predmetu Zákazky. Navrhovateľ je povinný bezodkladne podať Vyhlasovateľovi odpovede na otázky týkajúce sa jeho návrhu.

### Z každého Rokovania o návrhoch bude vyhotovený zápis.

### Po ukončení Rokovania o návrhoch bude navrhovateľ prostredníctvom systému JOSEPHINE vyzvaný na predloženie upraveného návrhu v zmysle záverov z Rokovania o návrhoch zaznamenaných v zápise. Ustanovenia o vysvetľovaní a vyhodnocovaní návrhov sa primerane použijú aj pre návrhy predložené po ukončení Rokovaní o návrhu.

## Oddiel VIII. Prijatie návrhu a uzavretie zmluvy

## **Informácia o výsledku hodnotenia ponúk**

### Vyhlasovateľ bezodkladne, najneskôr však do 10 pracovných dní po ukončení hodnotenia návrhov písomne oznámi všetkým navrhovateľom výsledok vyhodnotenia návrhov. Úspešnému navrhovateľovi oznámi, že jeho návrh prijíma. Neúspešnému navrhovateľovi oznámi, že neuspel.

## **súčinnosť a uzavretie zmluvy**

### Úspešný navrhovateľ je povinný poskytnúť Vyhlasovateľovi riadnu súčinnosť potrebnú na uzavretie zmluvy a splnenie všetkých ostatných podmienok na základe týchto súťažných podkladov (napr. doloženie potrebných príloh k zmluve a pod.) tak, aby mohla zmluva byť uzavretá najneskôr do 10 pracovných dní odo dňa oznámenia o prijatí návrhu úspešnému navrhovateľovi. V rámci súčinnosti úspešný navrhovateľ najmä v stanovenej lehote predloží návrhy Zmluvy o dielo a Servisnej zmluvy vrátane všetkých príloh v znení zodpovedajúcom obsahu ponuky a podmienkam tejto Súťaže. V prípade, že úspešný navrhovateľ neposkytne potrebnú súčinnosť, alebo nesplní iné podmienky potrebné pre uzatvorenie zmluvy, Vyhlasovateľ bude môcť akceptovať návrh navrhovateľa a uzatvoriť zmluvu s navrhovateľom, ktorý sa umiestnil ďalší v poradí.

### S úspešným navrhovateľom bude uzavretá Zmluva o dielo podľa § 536 a nasl. zákona č. 513/1991 Zb. Obchodný zákonník v znení neskorších predpisov a Servisná zmluva podľa ustanovenia § 269 a nasl. zákona č. 513/1991 Zb. Obchodný zákonník v znení neskorších predpisov (ďalej jednotlivo tiež iba „**Zmluva**“ alebo spoločne „**Zmluvy**“) za podmienok uvedených nižšie, ako aj ďalších štandardných obchodných podmienok používaných pre takýto typ zmluvy a rovnaké alebo podobné predmety plnenia v súlade s právom Slovenskej republiky. Predmet plnenia, ako aj jeho cena budú presne zodpovedať obsahu víťaznej ponuky a bude v súlade so špecifikáciou stanovenou v týchto Súťažných podkladoch.

### Úspešný navrhovateľ je oprávnený plniť predmet Zákazky prostredníctvom subdodávateľov. Nie je však oprávnený zadať subdodávateľom plnenie celého Diela.

### Vyhlasovateľ vyžaduje, aby úspešný navrhovateľ v zmluve najneskôr v čase jej uzavretia uviedol údaje o všetkých známych subdodávateľoch, s uvedením podielu plnenia každého subdodávateľa z celkovej ceny plnenia, údaje o osobe oprávnenej konať za subdodávateľa v rozsahu meno a priezvisko, kontaktné údaje (tel., e-mail).

### Vyhlasovateľ neuzavrie zmluvu s

1. navrhovateľom, ktorý má povinnosť zapisovať sa do registra partnerov verejného sektorapodľa zákona č. 315/2016 Z. z. o registri partnerov verejného sektora a   
   o zmene a doplnení niektorých zákonov (ďalej len „**Zákon o RPVS**“) a nie je zapísaný   
   v registri partnerov verejného sektora,
2. navrhovateľom, ktorého subdodávateľ a subdodávateľ podľa osobitného predpisu má povinnosť zapisovať sa do registra partnerov verejného sektora a nie je zapísaný v registri partnerov verejného sektora,
3. navrhovateľom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je (i) prezident Slovenskej republiky, (ii) člen vlády, (iii) vedúci ústredného orgánu štátnej správy, ktorý nie je členom vlády, (iv) vedúci orgánu štátnej správy s celoslovenskou pôsobnosťou, (v) sudca Ústavného súdu Slovenskej republiky alebo sudca, (vi) generálny prokurátor Slovenskej republiky, špeciálny prokurátor alebo prokurátor, (vii) verejný ochranca prác, (viii) predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, (ix) štátny tajomník, (x) generálny tajomník služobného úradu, (xi) prednosta okresného úradu, (xii) primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo (xiii) predseda vyššieho územného celku.
4. navrhovateľom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa písmena c) vyššie.

## **Ďalšie** **podmienky súťaže**

### Vyhlasovateľ si vyhradzuje právo kedykoľvek zrušiť túto Súťaž najmä, ale nie výlučne v prípade, ak:

#### ani jeden z navrhovateľov nesplnil podmienky uvedené vo výzve na predkladanie ponúk/v týchto súťažných podkladoch,

#### sa zmenia okolnosti, za ktorých bola Súťaž vyhlásená, čím zanikol dôvod jej vyhlásenia.

### Vyhlasovateľ je oprávnený odmietnuť všetky predložené návrhy.

**Prílohy tejto Časti A. Súťažných podkladov**

Príloha č. A.1 Úvodný list ponuky (vzor)

Príloha č. A.2 Súhlas navrhovateľa s podmienkami obstarávania (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení skupiny dodávateľov (vzor)

Príloha č. A.5 Splnomocnenie vedúceho člena skupiny dodávateľov (vzor)

Príloha č. A.6 Potvrdenie o vykonaní obhliadky

# **ČASŤ B. Opis predmetu zákazky**

**Časť B. Opis Predmetu Zákazky súťažných podkladov je pre navrhovateľov záväzná.**

**Zoznam použitých skratiek**

CAPEX - celkové investičné náklady

CZT - centralizované zásobovanie teplom,

EE - elektrina,

KGJ - kogeneračná jednotka,

KVET - kombinovaná výroba elektriny a tepla,

MPBH - MPBH, s.r.o.,

OPEX - prevádzkové náklady

OT - odpadové teplo,

OZE - obnoviteľný zdroj tepla,

RK - rezervovaná kapacita,

TČ - tepelné čerpadlo,

TČ WW - tepelné čerpadlo voda-voda

VÚ KVET - vysoko účinná kombinovaná výroba elektriny a tepla,

ZP - zemný plyn,

## **Základný účel obstarania predmetu zákazky**

* 1. Vyhlasovateľ je vlastníkom/správcom tepelného zdroja K1 ako je tento bližšie opísaný   
     v príslušných Prílohách tejto Časti B. súťažných podkladov. Predmetom tejto zákazky je súbor opatrení a služieb zameraných na zabezpečenie rekonštrukcie tepelného zdroja K1 tak aby tento spĺňal parametre účinného centralizovaného systému zásobovania teplom.

## **Požiadavky na rozsah realizácie predmetu zákazky**

* 1. Pri plnení predmetu zákazky zabezpečí vybraný navrhovateľ aktivity minimálne   
     v nasledovnom rozsahu:
     1. podrobný návrh technického prevedenia rekonštrukcie tepelného zdroja K1 v súlade s návrhom navrhovateľa v zmysle podmienok uvedených v týchto súťažných podkladoch;
     2. projektovú prípravu realizácie rekonštrukcie a inžinierske činnosti potrebné na realizáciu rekonštrukcie vrátane zabezpečenia všetkých povolení potrebných na realizáciu rekonštrukcie tepelného zdroja K1;
     3. praktickú realizáciu rekonštrukcie;
     4. financovanie investičných nákladov súvisiacich s realizáciou rekonštrukcie;
     5. poskytovanie služieb pravidelného servisu, údržby a opráv tepelného zdroja K1. Navrhovateľ v ponuke podrobne vyšpecifikuje termíny servisných prehliadok, plán servisu s uvedením údržbárskych prác vyžadovaných od obsluhy (Objednávateľa), a špecifikáciou servisných úkonov Poskytovateľa, ako aj cenník servisných služieb (hodinová sadzba mechanika, hlavného technika) a cestovných nákladov.

Cena predmetu zákazky zahŕňa realizáciu opatrení (podľa okolností - cenu predmetu zákazky vrátane návrhu a projektového spracovania stavebných a technických prvkov, vykonania všetkých potrebných prác, spracovania dokumentácie skutočného vyhotovenia a ostatných plnení definovaných v zmluve a týchto súťažných podkladoch.), a cenu za dlhodobé financovanie a cenu za servis počas celej doby realizácie predmetu zákazky.

Doba realizácie predmetu zákazky je doba potrebná na prípravu a realizáciu rekonštrukcie a zahŕňa aj ďalších (10) rokov, počas ktorých sa poskytuje servis a obstarávateľ spláca cenu za predmet zákazky.

Cenu za predmet zákazky bude obstarávateľ platí počas (10) rokov od ukončenia rekonštrukcie formou mesačných splátok, pričom podrobnejšie sú platobné podmienky upravené v návrhu zmluvy, ktorá bude výsledkom obstarávania.

Podrobné podmienky plnenia sú upravené v návrhoch zmlúv.

* 1. Vyhlasovateľ pri plnení predmetu zákazky požaduje od úspešného navrhovateľa splnenie nasledovných podmienok:
     1. technické riešenie navrhnuté navrhovateľom musí vychádzať z projektovej dokumentácie (príloha B.1 týchto súťažných podkladov) pre ktorú je vydané stavebné povolenie č. 3456/2023-00003/SOcÚ. Vyhlasovateľ umožní úpravu technického riešenia popísaného uvedenej projektovej dokumentácii v rozsahu úpravy výkonov použitých zariadení a zmeny zapojenia v závislosti od konkrétne použitých zariadení a rozsahu objektov a prevádzkových súborov, ktorých realizáciu Obstarávateľ požaduje.
     2. Vyhlasovateľ požaduje realizáciu nasledovných objektov a prevádzkových súborov uvedených v projektovej dokumentácii podľa predchádzajúceho bodu:

|  |  |  |
| --- | --- | --- |
| **Por. č.** | **Objektové číslo** | **Názov objektu** |
| 1. |  | Sprievodná správa |
| 2. |  | Prehľadná situácia |
|  | SO 301-00 | Technické úpravy v kotolni K1 |
| 3.1 | SO 301-01 | Stavebné úpravy |
| 3.2 | SO 301-02 | Kotolňa - Strojná časť |
| 3.3 | SO 301-03 | Meranie a regulácia |
| 3.4 | SO 301-04 | Prevádzkové rozvody silnoprúdu |
| 3.5 | SO 301-05 | Plynové zariadenia kotolne |
| 3.7 | PS 301-01 | Trafostanica a pripojenie k distribučnej sieti ZSDIS |
| 3.8 | PS 301-02 | Automatizovaný systém dispečerského riadenia |
| 3.9 | PS 301-03 | Kogeneračné jednotky – Vyvedenie tepelného výkonu |
| 3.10 | PS 301-04 | Kogeneračné jednotky – Vyvedenie elektrického výkonu |
| 3.11 | PS 301-05 | Kogeneračné jednotky - Odvod spalín |
| 3.12 | PS 301-06 | Kogeneračné jednotky - Vzduchotechnika |
| 3.13 | PS 301-07 | Úprava regulačnej stanice tlaku plynu |
| 12. | SO 703-00 | Úprava plynovodnej prípojky |

* + 1. v prípade potreby môžu navrhovatelia navrhovať tiež inštaláciu fotovoltických panelov, avšak výlučne na ploche určenej pre realizáciu stavebného objektu *SO 301-06 Ohrev vody slnečnou energiou*;
    2. tepelný zdroj K1 musí po rekonštrukcii dosahovať kritériá pre systém účinného centralizovaného zásobovania teplom a chladom podľa článku 26, bod 1., písm. b) Smernice Európskeho parlamentu a rady (EÚ) 2023/1791 o energetickej efektívnosti;
    3. použité budú kogeneračné jednotky na báze plynových spaľovacích motorov, ktoré budú spĺňať kritériá vysokoúčinnej kombinovanej výroby elektriny a tepla;
    4. tepelný zdroj K1 musí byť po rekonštrukcii schopný plne pokryť dodávku tepla do pripojených odberných miest;
    5. tepelný zdroj K1 musí po rekonštrukcii vyhovovať nasledovným prevádzkovým predpisom obstarávateľa: BOZP/Požiarna ochrana (tvoria prílohu Zmluvy o Dielo).

## **Súvisiace plnenia**

* 1. Súčasťou dodávky zariadení s príslušenstvom v rámci realizácie predmetu zákazky je ich dovoz, inštalácia, uvedenie do prevádzky a základné predvedenie funkčnosti a zaškolenie na nainštalovaných zariadeniach (na užívateľskej úrovni) zodpovedných osôb obstarávateľa   
     v potrebnom rozsahu a ďalšie parciálne služby spojené s plnením zmlúv, ktoré sú podrobnejšie popísané v Prílohe E.1 a E.2 týchto súťažných podkladov.

## **Základný opis východiskového stavu**

### Hlavným dodávateľom tepla v meste Šamorín je spoločnosť MPBH ŠAMORÍN, s.r.o. MPBH prevádzkuje tri plynové kotolne. Kotolňa K1, Veterná ul., s inštalovaným výkonom 8,45 MW, kotolňa K2, Bratislavská ul., s inštalovaným výkonom 5,15 MW a kotolňa K4, Záhradnícka ul., s inštalovaným výkonom 6,8 MW.

### **Plynová kotolňa K1:**

### Plynová kotolňa na Veternej ulici slúži na vykurovanie a ohrev vody pre pripojené bytové objekty a objekty občianskej vybavenosti. Strojné zariadenia v kotolni K1 sú inštalované v dvoch objektoch. Pôvodná budova kotolne bola postavená v 70-tych rokoch minulého storočia na spaľovanie hnedého uhlia. Pri pôvodnej budove kotolne bola v r. 1989 postavená nová budova, v ktorej boli osadené dva plynové kotly s menovitým výkonom á 1 700 kW a 1 750 kW, spolu 3 450 kW, protiprúdové výmenníky tepla na ohrev teplej vody a regulačná stanica plynu. V roku 1995 boli uholné kotly v starej budove demontované a nahradené dvomi plynovými dvojťahovými kotlami na spaľovanie plynu s menovitým výkonom á 2 500 kW, spolu 5 000 kW. Prevažne s týmito kotlami je zabezpečená výroba tepla. Zemný plyn je privádzaný do obidvoch priestorov kotolne z priľahlej objektovej regulačnej stanice plynu s tlakom 15 kPa z areálového rozvodu. Spaliny sú odvádzané do samonosného oceľového komína výšky 30m, ktorý je opatrený dvomi prieduchmi z nerezových dielov, samostatne pre každý kotol. Vykurovacia voda z kotlov je privádzaná do dvoch čerpacích skupín s trojcestnými ventilmi na ekvitermickú reguláciu vykurovania pre objekty pripojené na K1. Prívodná voda na vykurovanie z čerpacích skupín je privádzaná do rozdeľovačov, z ktorých sú pripojené vonkajšie rozvody tepla a vnútorné rozvody pre výrobu teplej vody. Ohrev vody je zabezpečený dvoma protiprúdovými výmenníkmi tepla. Vykurovací systém je zabezpečený expanzným automatom a doplňovaný upravenou vodou z chemickej úpravne. K1 dodáva teplo do štvortrubkových rozvodov (uložené v neprielezných kanáloch) s prípravou teplej vody priamo v kotolni. Na obrázku 1 je schéma rozvodov tepla k objektom zásobovaným teplom z K1.

Obr. 1: Rozvody tepla – CZT Šamorín, K1



**Prílohy tejto Časti B. Súťažných podkladov**

**Príloha B.1 Projektová dokumentácia**

# **ČASŤ C. Spôsob určenia ceny**

## **Stanovenie ceny za predmet zákazky**

* 1. Cena za predmet zákazky podľa Časti B. Opis predmetu zákazky musí byť stanovená   
     v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.
  2. Navrhovateľ všetky ceny uvedené v ponuke zaokrúhľuje na 2 desatinné miesta.
  3. Navrhovateľ musí v ponuke uviesť celkové investičné náklady, celkové náklady na servis zariadení a iné náklady ako sú opísané v Časti B. Opis predmetu zákazky a Časti E. Obchodné podmienky týchto Súťažných podkladov a v súlade s ponukou Navrhovateľa.
  4. Cena projektu zahŕňa realizáciu úsporných opatrení (cenu predmetu zákazky, návrhu   
     a projektového spracovania stavby, vykonania všetkých potrebných prác, spracovania dokumentácie skutočného vyhotovenia), cenu za dlhodobé financovanie a cenu za servis.
  5. Navrhovateľ v návrhu na plnenie kritérií (formulár C.1 Výzvy) uvedie ceny vrátane dane   
     z pridanej hodnoty (ďalej len „**DPH**“), ktorú bude Vyhlasovateľ musieť v závislosti od uplatneného daňového režimu buď zaplatiť úspešnému Navrhovateľovi na základe faktúry, alebo priamo odviesť v zmysle režimu prenesenej daňovej povinnosti, a to vo výške 20 %   
     z ceny bez DPH. Pri vypĺňaní jednotlivých položiek navrhovateľ teda uvedie cenu bez DPH, sadzbu DPH a cenu vrátane DPH.
  6. Hodnotená bude cena za merné náklady na výrobu 1 MWh tepla a elektriny.
  7. Navrhovateľ zároveň uvedie, či je alebo nie je registrovaným platiteľom DPH v Slovenskej republike.
  8. Cenu predmetu zákazky predloží Navrhovateľ vyplnením Návrhu na plnenie kritérií v zmysle Prílohy č. C.1 tejto Výzvy a vyplnením všetkých cenových ustanovení v návrhu zmluvy a jej prílohách. Hodnoty uvedené v týchto prílohách musia byť súladné.
  9. Povinnosťou Navrhovateľa je dôsledne preskúmať celý obsah Súťažných podkladov a návrhu zmluvy, a na základe ich obsahu stanoviť cenu za uskutočnenie celého predmetu zákazky. Navrhovateľ je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien zahrnie všetky náklady spojené s plnením predmetu zákazky. Cena musí zahŕňať všetky ekonomicky odôvodnené náklady Navrhovateľa na predmet zákazky v rozsahu a za podmienok uvedených v zmluve a primeraný zisk.

**Prílohy tejto Časti C. Súťažných podkladov**

**Príloha č. C.1 Návrh na plnenie kritérií**

# **Časť D. Podmienky účasti**

## **Osobné postavenie**

### Tejto Súťaže sa môže zúčastniť iba navrhovateľ, ktorý spĺňa nasledovné podmienky účasti týkajúce sa osobného postavenia:

#### navrhovateľ, ani jeho štatutárny orgán, ani člen štatutárneho orgánu, ani člen dozorného orgánu, ani prokurista nebol právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

#### nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,

#### nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,

#### nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

#### je oprávnený dodávať tovar, uskutočňovať stavebné práce alebo poskytovať službu.

### Spôsob preukázania splnenia podmienok podľa bodu 1.1:

#### podmienku v bode 1.1.1. doloženým výpisom z registra trestov nie starším ako tri mesiace za navrhovateľa, jeho štatutárny orgán, členov štatutárneho orgánu, členov dozorného orgánu a prokuristu,

#### podmienku v bode 1.1.2. doloženým potvrdením zdravotnej poisťovne a Sociálnej poisťovne nie starším ako tri mesiace,

#### podmienku v bode 1.1.3. doloženým potvrdením miestne príslušného daňového úradu a miestne príslušného colného úradu nie starším ako tri mesiace,

#### podmienku v bode 1.1.4. doloženým potvrdením príslušného súdu nie starším ako tri mesiace,

#### podmienku v bode 1.1.5. doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá Predmetu Zákazky.

### Keďže sú podmienky osobného postavenia, ako aj spôsob preukázania ich splnenia, totožné s podmienkami osobného postavenia upravenými ZVO, tak pokiaľ je navrhovateľ zapísaný v zozname hospodárskych subjektov podľa § 152 ZVO, a pokiaľ z tohto zápisu vyplýva splnenie niektorej z podmienok účasti podľa bodu 1.1, tak navrhovateľ môže preukázať splnenie týchto podmienok účasti aj predložením informácie o zapísaní do zoznamu hospodárskych subjektov alebo predložením platného potvrdenia úradu o zapísaní do zoznamu hospodárskych subjektov.

### Ak má navrhovateľ sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.2 vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

### Navrhovateľ sa považuje za spĺňajúceho podmienky účasti týkajúce sa osobného postavenia podľa bodov 1.1.2 a 1.1.3 vyššie, ak zaplatil nedoplatky alebo mu bolo povolené nedoplatky platiť v splátkach.

## **Ekonomické a finančné postavenie**

### Tejto Súťaže sa môže zúčastniť len ten, kto spĺňa nižšie stanovené požiadavky pre preukázania svojho finančného a ekonomického postavenia. Pre preukázanie splnenia uvedených podmienok predloží navrhovateľ vo svojom návrhu nasledovné doklady:

#### Vyjadrenie banky alebo pobočky zahraničnej banky o schopnosti plniť finančné záväzky.

Minimálna požadovaná úroveň štandardu:

Kladné vyjadrenie banky alebo pobočky zahraničnej banky, v ktorom musí byť uvedené, že za obdobie posledných troch rokov od vyhlásenia Súťaže nebol navrhovateľ v nepovolenom debete a je schopný plniť svoje záväzky voči banke. Vyjadrenie banky nesmie byť staršie ako 3 mesiace pred uplynutí lehoty na predkladanie návrhov. Navrhovateľ tiež predloží čestné vyhlásenie podpísané osobou oprávnenou konať v mene navrhovateľa, v ktorom záujemca vyhlási, že nemá otvorený účet a záväzky v inej banke/bankách okrem tej/tých, od ktorej/ktorých predložil vyjadrenie banky.

#### Prehľad o celkovom obrate dosiahnutom za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.

Minimálna požadovaná úroveň štandardu:

Dosiahnutý celkový súhrnný obrat za posledné tri hospodárske roky musel byť najmenej vo výške **6 000 000,00.,- EUR bez DPH**. Navrhovateľ za posledné tri ukončené hospodárske roky (v každom roku z požadovaného obdobia) (resp. roky, za ktoré sú dostupné v závislosti od vzniku alebo začatia prevádzkovania činnosti) predloží, (i) ak ide o osobu, ktorá vedie podvojné účtovníctvo, z účtovnej závierky overené kópie výkazov ziskov a strát s vyznačeným údajom o celkovom obrate overené daňovým úradom alebo audítorom, alebo iným orgánom príslušným podľa predpisov platných v krajine sídla navrhovateľa alebo (ii) ak ide o osobu, ktorá vedie jednoduché účtovníctvo predloží z účtovnej závierky overené kópie výkazov príjmov a výdavkov overené daňovým úradom alebo audítorom alebo iným orgánom príslušným podľa predpisov platných v krajine sídla navrhovateľa. V prípade, ak navrhovateľ nemá sídlo v Slovenskej republike, Vyhlasovateľ uzná aj ekvivalentné doklady/osvedčenia vydané podľa právnych noriem členského štátu. Celkové obraty vyjadrené v iných menách navrhovateľ preukáže v euro a prepočíta ich platným kurzom v čase vzniku daňovej povinnosti, podľa daňových zákonov v krajine sídla navrhovateľa. V prípade, ak navrhovateľ nepreukazuje prehľad o celkovom obrate subjektom podnikajúcim počas rozhodujúceho obdobia v Slovenskej republike, pre účely objektívneho porovnania údajov so slovenskými subjektmi, takýto subjekt predloží navyše čestné vyhlásenie ohľadne dosiahnutého celkového obratu, za posledné tri ukončené hospodárske roky, resp. za ktoré sú dostupné v závislosti od vzniku alebo začatia prevádzkovania činnosti.

Navrhovateľ, ktorého výkaz ziskov a strát alebo výkaz o príjmoch a výdavkoch od roku 2013 (ako súčasť účtovnej závierky) je uložený vo verejnej časti registra účtovných závierok na www.registeruz.sk a v plnom znení je verejne prístupný všetkým osobám, nie je povinný predložiť Vyhlasovateľovi výkaz ziskov a strát alebo výkaz o príjmoch a výdavkoch za obdobie od roku 2013, na túto skutočnosť navrhovateľ upozorní Vyhlasovateľa. Táto výnimka sa nevzťahuje na výkazy ziskov a strát alebo výkazy o príjmoch a výdavkoch za roky pred rokom 2013, pretože v registri účtovných závierok sa nachádzajú neúplne účtovné závierky za obdobie 2009 až 2012, ktoré majú len informatívny charakter.

## **Technická a odborná spôsobilosť**

### Tejto Súťaže sa môže zúčastniť len ten, kto spĺňa nižšie stanovené požiadavky pre preukázania svojej technickej alebo odbornej spôsobilosti. Pre preukázanie splnenia uvedených podmienok predloží navrhovateľ v návrhu nasledovné doklady:

#### Zoznam stavebných prác za predchádzajúcich päť rokov od vyhlásenia Súťaže s uvedením cien, miest, lehôt uskutočnenia stavebných prác. Navrhovateľ uvedie aj kontakt na objednávateľa, u ktorého si Vyhlasovateľ môže overiť uvádzané informácie.

#### Minimálna požadovaná úroveň štandardu:

**Zo zoznamu uskutočnených stavebných prác musí vyplynúť, že navrhovateľ v rozhodnom období realizoval (2) zákazky rovnaké alebo obdobné ako je predmet zákazky, pričom kumulatívna hodnota takýchto zákaziek bola minimálne 600 000,00 EUR bez DPH.**

**Za rovnaké alebo obdobné ako predmet zákazky sa považuje: Realizácia stavby s dodávkou zariadení investičného charakteru, kde podiel stavebných prác aj dodávky zariadení dosiahol minimálne 20% za každú časť samostatne.**

Do objemu referenčného plnenia v rámci preukazovania podmienok účasti podľa tohto bodu možno započítať všetky práce (objemy) referenčného plnenia od začiatku realizácie daného projektu za predpokladu, že tento projekt (resp. jeho samostatne funkčná ucelená časť spĺňajúca požadované parametre) bol v rámci referenčného obdobia dokončený a prevzatý odberateľom.

Zoznam stavebných prác bude navrhovateľom predložený ako vyplnená Príloha D.1 tejto časti súťažných podkladov.

#### Údaje o vzdelaní a odbornej praxi alebo o odbornej kvalifikácií zodpovedných osôb minimálne v nasledovnom rozsahu:

Minimálna požadovaná úroveň štandardu:

Navrhovateľ predloží minimálne informácie o expertoch uvedených v tabuľke nižšie, ktorých mieni využiť na plnenie Predmetu zákazky, pričom navrhovateľ predloží doklady uvedené v tomto bode v písm. a) a b) nižšie. Navrhovateľ môže uviesť aj iné osoby okrem expertov, pričom pre každú osobu predloží doklad uvedený v písm. a) nižšie:

1. Vyhlásenie experta s obsahovými náležitosťami podľa Prílohy D.2 súťažných podkladov,
2. doklad o odbornej spôsobilosti alebo ekvivalent dokladu preukazujúceho kvalifikáciu experta.

Navrhovateľ vyššie uvedeným spôsobom preukáže splnenie minimálnych požiadaviek na nasledovných expertov uvedených v tabuľke nižšie:

|  |  |  |  |
| --- | --- | --- | --- |
| P.č. | Pozícia experta | Požiadavka na dĺžku praxe a skúsenosti odborníka | Vzdelanie, osvedčenia a oprávnenia |
|  | **Stavbyvedúci**  **(1 osoba)** | Minimálne **5 rokov odbornej praxe** v oblasti výkonu činnosti stavbyvedúceho pri líniových stavbách s inštaláciou oceľového teplovodného potrubia. | Platné osvedčenie o vykonaní odbornej skúšky podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov v odbore **Inžinierske stavby s odborným zameraním potrubné, energetické a iné líniové stavby** alebo ekvivalentnú odbornú spôsobilosť či odbornú kvalifikáciu podľa príslušných právnych predpisov. |
|  | **Zvárač s certifikátom** | Najmenej **5 rokov odbornej praxe** pri výstavbe a/alebo modernizácií líniových stavieb (výroba a rozvod tepla). | Platné osvedčenie o odbornej spôsobilosti vydané certifikačným orgánom pre certifikáciu osôb vo zváraní podľa STN EN ISO 9606-1 – **Tavné zváranie, Časť 1: Ocele** alebo ekvivalentnú odbornú spôsobilosť či odbornú kvalifikáciu podľa príslušných právnych predpisov. |
|  | **Projektový manažér**  **(1 osoba)** | Najmenej **5 rokov odbornej praxe** pri vedení líniových stavieb (výroba a rozvod tepla). | Vysokoškolské vzdelanie II. stupňa |
|  | **Technológ zvárania** | Najmenej **5 rokov odbornej praxe** pri výstavbe a/alebo modernizácií líniových stavieb (výroba a rozvod tepla). | Platné osvedčenie o odbornej spôsobilosti vydané certifikačným orgánom pre certifikáciu osôb vo zváraní podľa **STN EN ISO/IEC17024:2013** alebo ekvivalentnú odbornú spôsobilosť či odbornú kvalifikáciu podľa príslušných právnych predpisov. |

### Navrhovateľ môže na preukázanie technickej spôsobilosti alebo odbornej spôsobilosti expertov č. 1 až 3 v zmysle bodu 3.1.3 vyššie využiť technické a odborné kapacity inej osoby, bez ohľadu na ich právny vzťah. V takomto prípade musí navrhovateľ preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje navrhovateľ písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu navrhovateľa s Vyhlasovateľom.

**Prílohy tejto Časti D. Súťažných podkladov**

**Príloha D.1 Zoznam stavebných prác (vzor)**

**Príloha D.2 Vyhlásenie experta (vzor)**

# **ČASŤ E. Obchodné podmienky**

## **Podmienky uzatvorenia zmluvy**

### Výsledkom tejto Súťaže bude uzatvorenie:

### pre časť **rekonštrukcia** - zmluvy dielo podľa § 536 a nasl. Obchodného zákonníka (ďalej len ako „**ZoD**“ alebo „**Zmluva o dielo**“) a

### pre časť **servis** - servisná zmluva podľa § 269 a nasl. Obchodného zákonníka (ďalej len ako „**Servisná zmluva**“)

### Vzory zmlúv sú uvedené v Časti E. Obchodné podmienky týchto Súťažných podkladov. Zmluvy uzatvorené s úspešným navrhovateľom budú zodpovedať podmienkam stanoveným v Súťažných podkladoch a ponuke úspešného navrhovateľa.

### **Prílohy k tejto Časti E. Opis Predmetu Zákazky:**

### Zmluva o dielo

### Servisná zmluva

# **Časť F. Kritériá hodnotenia** **návrhov**

## **Kritéria na vyhodnotenie návrhov**

### Komisia na vyhodnocovanie ponúk bude vyhodnocovať iba tie ponuky, ktoré splnili požiadavky Vyhlasovateľa na predmet zákazky stanovené v Súťažných podkladoch.

### Úspešný bude ten navrhovateľ, ktorý navrhne a zrealizuje také technické prevedenie rekonštrukcie tepelného zdroja K1 s dosahovaním kritériá pre systém účinného centralizovaného zásobovania teplom a chladom podľa článku 26, bod 1., písm. b) Smernice Európskeho parlamentu a rady (EÚ) 2023/1791 o energetickej efektívnosti, ktorým zabezpečí najnižšie merné náklady na výrobu 1 MWh tepla a elektriny podľa tabuľky prílohy C.1.

### Hodnotená budú merné náklady na výrobu 1 MWh tepla a elektriny.

### Merné náklady na výrobu 1 MWh tepla a elektriny budú stanovená nasledovne:

*Ročné náklady CELKOM / (Ročná výroba tepla CELKOM + Ročná výroba elektriny CELKOM) =* ***Merné náklady na vyrobené teplo a elektrinu***

|  |  |  |
| --- | --- | --- |
| **Položka** | | **MJ** |
| 01 | Ročná výroba tepla z KVET | MWh/rok |
| 02 | Ročná výroba tepla z OZE | MWh/rok |
| **03** | **Ročná výroba tepla CELKOM** | **MWh/rok** |
| 04 | Ročná výroba elektriny z KVET | MWh/rok |
| 05 | Ročná výroba elektriny z OZE | MWh/rok |
| 06 | Vlastná spotreba elektriny | MWh/rok |
| **07** | **Ročná výroba elektriny CELKOM** | **MWh/rok** |
| 08 | Ročná spotreba zemného plynu | MWh/rok |
|  | | |
| 09 | Ročná doba prevádzky zariadenia KVET | Mth/rok |
| 10 | Ročná doba prevádzky zariadenia OZE | Mth/rok |
|  | | |
| 11 | Jednotková cena zemného plynu | EUR/MWh |
| 12 | Celkové investičné náklady | EUR |
| 13 | Celkové náklady na servis zariadenia KVET | EUR |
| 14 | Celkové náklady na servis zariadenia OZE | EUR |
|  | | |
| 15 | Ročné náklady na servis | EUR/rok |
| 16 | Ročné odpisy | EUR/rok |
| 17 | Ročné náklady na palivo | EUR/rok |
| **18** | **Ročné náklady CELKOM** | **EUR/rok** |
|  | | |
| **19** | **Merné náklady na vyrobené teplo a elektrinu** | **EUR/MWh** |

# **Prílohy A**

(súbor vo formáte .docx)

Tvorí samostatnú prílohu súťažných podkladov.

# **Príloha C.1: Návrh navrhovateľa na plnenie kritéria – Cenová tabuľka**

(súbor vo formáte .xls)

Cenová tabuľka tvorí samostatnú prílohu súťažných podkladov.

Príloha D.1: Zoznam stavebných prác (vzor)

|  |  |
| --- | --- |
| Vyhlasovateľ: |  |
| Typ zákazky: | **Obchodná verejná súťaž** |
| Predmet zákazky: |  |

#### Navrhovateľ: .................................................................................................................................................................................................

*(Uviesť obchodné meno a sídlo navrhovateľa alebo miesto podnikania)*

**Zoznam stavebných prác uskutočnených za predchádzajúcich päť rokov**

**od vyhlásenia Súťaže**

|  |  |  |  |  |  |
| --- | --- | --- | --- | --- | --- |
| Obchodné meno/názov  odberateľa  adresa jeho sídla  alebo miesta podnikania, IČO | Názov/stručný opis  plnenia podľa zmluvy | Cena za stav. práce uskutočnené  v danej lehote  *(alikvotná čiastka)*  (€ bez DPH) | Miesto uskutočnenia stav. prác | Lehota  uskutočnenia stav. prác  (deň, mesiac a rok) | Odberateľ - kontaktná osoba,  meno, priezvisko,  telefónne číslo, e-mail |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Sumár (€ bez DPH): | |  |  |  |  |

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*

Príloha D.2: Vyhlásenie experta (vzor)

|  |  |
| --- | --- |
| **Označenie pozície experta** | **Stavbyvedúci** |
| **Meno a priezvisko experta** | *[vyplní navrhovateľ]* |
| **Súčasná pracovná pozícia** | *[vyplní navrhovateľ]* |
| **Zamestnávateľ experta / vzťah experta k navrhovateľovi** | *[vyplní navrhovateľ]*  *[poznámka: uviesť či je expert v zamestnaneckom alebo inom obdobnom pracovnoprávnom vzťahu, poprípade, kto je zamestnávateľom experta a v akom vzťahu vystupuje expert voči navrhovateľovi]* |
| **Počet rokov odbornej praxe v oblasti výkonu činnosti stavbyvedúceho pri líniových stavbách s inštaláciou oceľového teplovodného potrubia.** | *[vyplní navrhovateľ]* **rokov,**  čo preukazujem zoznamom nasledovných činností, ktoré sú relevantné pre posúdenie odbornej praxe podľa súťažných podkladov vzťahujúcich sa na pozíciu daného experta:  Referenčné plnenie č. [*navrhovateľ vyplní pre každé z referenčných plnení samostatne*]:  Identifikácia odberateľa stavebných prác: [*vyplní navrhovateľ*]  Popis plnenia:  Vyhlasujem, že v rámci identifikovaného projektu som zastával požadovanú pozíciu na projekte, ktorého predmetom boli nasledovné stavebné práce: [*vyplní navrhovateľ*]  v termíne (od – do): |

Týmto vyhlasujem, že všetky informácie a údaje uvedené v tomto vyhlásení sú úplné a pravdivé.

Zároveň vyhlasujem, že som držiteľom oprávnenia na výkon činnosti stavbyvedúceho pre kategóriu Inžinierske stavby s odborným zameraním potrubné, energetické a iné líniové stavby podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov alebo mám ekvivalentnú odbornú spôsobilosť či odbornú kvalifikáciu podľa príslušných právnych predpisov, čo preukazujem dokladom priloženým ako Príloha č. 1 tohto vyhlásenia.

|  |  |
| --- | --- |
| Miesto:  Dátum: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [*meno a vlastnoručný podpis experta*] |

Príloha 1 - Oprávnenie na výkon činnosti stavbyvedúceho

Príloha D.2: Vyhlásenie experta (vzor)

|  |  |
| --- | --- |
| **Označenie pozície experta** | **Zvárač s certifikátom** |
| **Meno a priezvisko experta** | *[vyplní navrhovateľ]* |
| **Súčasná pracovná pozícia** | *[vyplní navrhovateľ]* |
| **Zamestnávateľ experta / vzťah experta k navrhovateľovi** | *[vyplní navrhovateľ]*  *[poznámka: uviesť či je expert v zamestnaneckom alebo inom obdobnom pracovnoprávnom vzťahu, poprípade, kto je zamestnávateľom experta a v akom vzťahu vystupuje expert voči navrhovateľovi]* |
| **Počet rokov odbornej praxe pri výstavbe a/alebo modernizácií líniových stavieb (výroba a rozvod tepla)** | *[vyplní navrhovateľ]* **rokov,**  čo preukazujem zoznamom nasledovných činností, ktoré sú relevantné pre posúdenie odbornej praxe podľa súťažných podkladov vzťahujúcich sa na pozíciu daného experta:  Referenčné plnenie č. [*navrhovateľ vyplní pre každé z referenčných plnení samostatne*]:  Identifikácia odberateľa stavebných prác: [*vyplní navrhovateľ*]  Popis plnenia:  Vyhlasujem, že v rámci identifikovaného projektu som zastával požadovanú pozíciu na projekte, ktorého predmetom boli nasledovné stavebné práce: [*vyplní navrhovateľ*]  v termíne (od – do): |

Týmto vyhlasujem, že všetky informácie a údaje uvedené v tomto vyhlásení sú úplné a pravdivé.

Zároveň vyhlasujem, že som držiteľom osvedčenia o odbornej spôsobilosti vydaného certifikačným orgánom pre certifikáciu osôb vo zváraní podľa STN EN ISO 9606-1 – Tavné zváranie, Časť 1: Ocele alebo mám ekvivalentnú odbornú spôsobilosť či odbornú kvalifikáciu podľa príslušných právnych predpisov, čo preukazujem dokladom priloženým ako Príloha č. 1 tohto vyhlásenia.

|  |  |
| --- | --- |
| Miesto:  Dátum: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [*meno a vlastnoručný podpis experta*] |

Príloha 1 – Osvedčenie o odbornej spôsobilosti

Príloha D.2: Vyhlásenie experta (vzor)

|  |  |
| --- | --- |
| **Označenie pozície experta** | **Projektový manažér** |
| **Meno a priezvisko experta** | *[vyplní navrhovateľ]* |
| **Súčasná pracovná pozícia** | *[vyplní navrhovateľ]* |
| **Zamestnávateľ experta / vzťah experta k navrhovateľovi** | *[vyplní navrhovateľ]*  *[poznámka: uviesť či je expert v zamestnaneckom alebo inom obdobnom pracovnoprávnom vzťahu, poprípade, kto je zamestnávateľom experta a v akom vzťahu vystupuje expert voči navrhovateľovi]* |
| **Počet rokov odbornej praxe pri vedení líniových stavieb (výroba a rozvod tepla)** | *[vyplní navrhovateľ]* **rokov,**  čo preukazujem zoznamom nasledovných činností, ktoré sú relevantné pre posúdenie odbornej praxe podľa súťažných podkladov vzťahujúcich sa na pozíciu daného experta:  Referenčné plnenie č. [*navrhovateľ vyplní pre každé z referenčných plnení samostatne*]:  Identifikácia odberateľa stavebných prác: [*vyplní navrhovateľ*]  Popis plnenia:  Vyhlasujem, že v rámci identifikovaného projektu som zastával požadovanú pozíciu na projekte, ktorého predmetom boli nasledovné stavebné práce: [*vyplní navrhovateľ*]  v termíne (od – do): |

Týmto vyhlasujem, že všetky informácie a údaje uvedené v tomto vyhlásení sú úplné a pravdivé.

Zároveň ako Prílohu č. 1 tohto vyhlásenia predkladám diplom.

|  |  |
| --- | --- |
| Miesto:  Dátum: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [*meno a vlastnoručný podpis experta*] |

Príloha 1 – Diplom

Príloha D.2: Vyhlásenie experta (vzor)

|  |  |
| --- | --- |
| **Označenie pozície experta** | **Technológ zvárania** |
| **Meno a priezvisko experta** | *[vyplní navrhovateľ]* |
| **Súčasná pracovná pozícia** | *[vyplní navrhovateľ]* |
| **Zamestnávateľ experta / vzťah experta k navrhovateľovi** | *[vyplní navrhovateľ]*  *[poznámka: uviesť či je expert v zamestnaneckom alebo inom obdobnom pracovnoprávnom vzťahu, poprípade, kto je zamestnávateľom experta a v akom vzťahu vystupuje expert voči navrhovateľovi]* |
| **Počet rokov odbornej praxe pri výstavbe a/alebo modernizácií líniových stavieb (výroba a rozvod tepla)** | *[vyplní navrhovateľ]* **rokov,**  čo preukazujem zoznamom nasledovných činností, ktoré sú relevantné pre posúdenie odbornej praxe podľa súťažných podkladov vzťahujúcich sa na pozíciu daného experta:  Referenčné plnenie č. [*navrhovateľ vyplní pre každé z referenčných plnení samostatne*]:  Identifikácia odberateľa stavebných prác: [*vyplní navrhovateľ*]  Popis plnenia:  Vyhlasujem, že v rámci identifikovaného projektu som zastával požadovanú pozíciu na projekte, ktorého predmetom boli nasledovné stavebné práce: [*vyplní navrhovateľ*]  v termíne (od – do): |

Týmto vyhlasujem, že všetky informácie a údaje uvedené v tomto vyhlásení sú úplné a pravdivé.

Zároveň vyhlasujem, že som držiteľom osvedčenia o odbornej spôsobilosti vydaného certifikačným orgánom pre certifikáciu osôb vo zváraní podľa STN EN ISO/IEC17024:2013 alebo mám ekvivalentnú odbornú spôsobilosť či odbornú kvalifikáciu podľa príslušných právnych predpisov, čo preukazujem dokladom priloženým ako Príloha č. 1 tohto vyhlásenia.

|  |  |
| --- | --- |
| Miesto:  Dátum: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [*meno a vlastnoručný podpis experta*] |

Príloha 1 – Osvedčenie o odbornej spôsobilosti

Príloha E.1: Vzor zmluvy

(súbor vo formáte .docx)

Vzor zmluvy o dielo tvorí samostatnú prílohu súťažných podkladov.

Príloha E.2: Vzor zmluvy

(súbor vo formáte .docx)

Vzor servisnej zmluvy tvorí samostatnú prílohu súťažných podkladov.

**SUMARIZÁCIA PRÍLOH SÚŤAŽNÝCH PODKLADOV**

**Prílohy A**

**Príloha B.1 Projektová dokumentácia**

**Príloha C.1 Návrh navrhovateľa na plnenie kritéria** **- Cenová tabuľka**

**Príloha D.1 Zoznam stavebných prác (vzor)**

**Príloha D.2 Vyhlásenie experta (vzor)**

**Príloha E.1 Zmluva o dielo**

**Príloha E.2 Servisná zmluva**